Հարգելի՛ Վայք համայնքի քաղաքացիներ

Այսօր Հայաստանի Հանրապետությունը նշում է քաղաքացու օրը։ Մեր երկրի ամենաթանկն ու կարևորը դուք եք՝ Հայաստանի Հանրապետության քաղաքացիներդ։ Ձեր նվիրված աշխատանքով, եռանդով ու հայրենասիրությամբ է կերտվում մեր հայրենիքի ներկան ու ապագան։

Մենք միասին ենք ստեղծում մեր համայնքի բարօրության և զարգացման ուղին` հաղթահարելով բազում դժվարություններ։

Թող այս օրը լինի մի առիթ` ևս մեկ անգամ գնահատելու մեր քաղաքացիական պատասխանատվության կարևորությունը, մեր իրավունքներն ու պարտականությունները։ Միասին կառուցենք ավելի լուսավոր ու բարեկեցիկ Հայաստան, հզոր ու զարգացած Վայք։

Սրտանց մաղթում եմ ձեզ քաջառողջություն, երջանկություն և ամենայն բարիք։ Թող խաղաղությունն ու համերաշխությունը միշտ տիրեն մեր երկրում ու մեր համայնքում։

Հարգանքով՝

Վայք համայնքի ղեկավար

Մխիթար Մաթևոսյան